इन हिस्सों के सशक्तिकरण और सम्मान के लिए सबसे जरूरी है, भूमि सुधार! आपकी पार्टी क्यों भूमि सुधार के एजेंडे पर आगे बढ़ने के लिए तैयार नहीं हुई? भूमि सुधार से भागिए और फिर भी सामंतवाद से लड़ने और सामाजिक न्याय को आगे बढ़ाने का दावा कीजिए! वहां जेएनयू में शहीद जगदेव के वक्तव्य को दुहराया जा रहा है। पता होना चाहिए कि जिस प्रदर्शन में जगदेव बाबू की शहादत हुई है, उसका एजेंडा क्या था? वंचितों के लिए समान शिक्षा और भूमि अधिकार जैसे सवाल भी उस प्रदर्शन का एजेंडे थे। इन प्रश्नों पर राजद का रवैया पीछे हटने का है, लेकिन दावा शहीद जगदेव का वारिस होने का कर रहे हैं।